Iran, tubime pro qeveritare pas disa ditë protestash
Këshilltari amerikan për Sigurinë Kombëtare H.R McMaster tha se është e rëndësishme që regjimit iranian t’i mohohen burimet për të vazhduar fushatat e tij vrastare
Televizioni shtetëror iranian shfaqi sot pamje të tubimeve pro-qeveritare në zona të ndryshme anembanë vendit, disa ditë pas protestave kundër qeverisë dhe problemeve ekonomike në Iran. Turmat tundnin flamuj iranianë dhe thërrisnin në mbështetje të udhëheqësit suprem Ayatollah Ali Khamenei. Ky i fundit ka fajësuar disa qeveri për nxitje të protestave anti-qeveritare që filluan javën e kaluar duke shkaktuar të paktën 21 të vdekur. Në një intervistë për Zërin e Amerikës këshilltari amerikan për Sigurinë Kombëtare H.R McMaster tha se është e rëndësishme që regjimit iranian t’i mohohen burimet për të vazhduar fushatat e tij vrastare. Në disa postime në Twiter Presidenti amerikan Trump shprehu mbështetjen për ata që protestonin kundër qeverisë iraniane. Gjatë një interviste që dha dje për Zërin e Amerikës, këshilltari amerikan për Sigurinë Kombëtare H.R. McMaster tha se qeveria iraniane duhet të mbajë përgjegjësi për veprimet e saj. Sipas zotit McMaster populli iranian po shpreh zhgënjim ndaj një regjimi i cili i kushton më shumë vëmendje eksportimit të terrorizmit, sesa plotësimit të nevojave të popullit të tij. "", tha zoti McMaster. Ambasadorja amerikane në Kombet e Bashkuara Nikki Haley tha se protestat në Iran, duhet të jenë në agjendën e Këshillit të Sigurimit të Kombeve të Bashkuara. "", tha ajo. Sekretari i Përgjithshëm i OKB-së Antonio Guterres shprehu keqardhje për gjakderdhjen në Iran. Ai tha se Kombet e Bashkuara presin që "të respektohen të drejtat e grumbullimit dhe të shprehjes në rrugë paqësore të popullit iranian". Të hënën Presidenti i Iranit Hassan Rouhani, paralajmëroi se forcat e sigurisë do t’u "përgjigjen shkaktarëve të trazirave publike dhe shkelësve të ligjit", siç tha ai. Me qindra vetë janë arrestuar që nga fillimi i protestave të enjten e kaluar në Mashhad, përpara se ato të përhapeshin në pjesë të tjera të vendit. Më vonë gjatë këtij muaji administrata e presidentit Trump do të ketë një mundësi për të rivendosur ose të miratojë sanksione të reja kundër Teheranit, kohë që përkon me riçertifikimin 90 ditor të marrëveshjes bërthamore të vitit 2015. Në tetor Presidenti nuk e çertifikoi marrëveshjen e arritur gjatë administratës Obama, duke ia kaluar “topin” për rishikimin e sanksioneve Kongresit. Por ky i fundit nuk bëri asgjë. Tashmë ligjvënësit mund të “kenë oreks” për të zbatuar presion politik ndaj autoriteteve iraniane. Por cili do të jetë qëllimi? Zëdhënësja e Shtëpisë së Bardhë Sarah Huckabee Sanders u pyet nëse Uashingtoni dëshiron ndryshim të regjimit në Teheran. "". Por ende mbetet për t'u parë se çfarë ndryshimesh të qëndrueshme do të sjellin protestat.